Presentades les noves motos de la Policia Local de Gandia
15 juliol 2016

## Presentades les noves motos de la Policia Local de Gandia15 juliol 2016Última actualització: 14 juliol 2025

![](../gestion/img/presentadaslasnuevasmotos.jpg)  
  

**Diana Morant: "L'aposta del govern de Gandia per la Seguretat és ferma i decidida"**

Hui s'han presentat les noves motos de la Policia Local de Gandia. Es tracta de 6 vehicles tipus scooter i 10 tipus trail que es destinaran a les unitats de barri, trànsit, grua i la Unitat Operativa de la Policia Local.

Els vehicles han estat adquirits sota la fórmula del rènting i han estat subministrats per una empresa de la ciutat. D'aquesta manera s'aconseguix que els diners de la ciutat servisca per a dinamitzar econòmicament Gandia. La inversió que s'ha realitzat és de 380.000 € i cobrirà també el manteniment dels vehicles durant 4 anys. A més, s'ha aconseguit que en cas d'avaria o de ser necessari un reforç de vehicles, siga el concessionari i l'empresa adjudicatària els que les subministren sense cost extra.

L'alcaldessa de la ciutat, Diana Morant, ha declarat al respecte que "_l'aposta del govern de Gandia per la Seguretat és ferma i decidida. La dotació d'elements que permeta a la policia desenvolupar la seua activitat en les millors condicions és bàsica. Continuem apostant per un cos que ens ha donat moltes bones notícies amb actuacions que han permés salvar vides i que continua a peu de carrer garantint la convivència per aconseguir cada dia una ciutat més amable. Venim d'un temps complicat on la normativa es va pervertir i tot això ho estem revertint. Són moltes les actuacions que s'estan realitzant i a poc a poc ho aconseguirem_".

El Cap de la Policia Local, Marc Cuesta, ha destacat que "_eren uns vehicles que necessitàvem. Una de les motos anirà equipada amb un desfibril·lador i totes comptaran amb una farmaciola de primers auxilis. Estem molt contents i esperem poder seguir prestant el millor servei a la ciutat_".

Finalment, l'edil responsable de Seguretat, Àngels Pérez, va fer valdre "_la importància de les motos per la policia perquè permeten una rapidesa d'actuació que d'altra manera no podríem tenir_".

[Twittear](https://twitter.com/share)